stanford-oval/wikipedia huggingface dataset:
מכפילור

מכפילור
מכפילור (PMT - Photo Multiplier Tube) הוא גלאי שבנוי על העיקרון של שפופרת ואקום, אולם קיימים בו מספר שיפורים. כשמו כן הוא והוא מגביר (על ידי הכפלה) את האות הנכנס. פיתוח הגלאי איפשר פיתוח וייצור של מכשירים אופטיים לראיית לילה שהתבססו על תכונת ההכפלה של הגלאי. מכשירים אלו נקראו בשם הכולל מגבר אור כוכבים (מא"כ) וכללו מספר דורות של מכשירים כאלו.
בין הקתודה לאנודה יש אלקטרודות נוספות שנקראות דינודות. פוטונים שפוגעים בקתודה משחררים אלקטרון, בדרכם לאנודה הם פוגעים בדינודה והיא משחררת אלקטרונים נוספים, מס' האלקטרונים שיצאו תלוי באנרגיה. האפקט הפוטואלקטרי הוא אפקט קוונטי, ולכן חייב לקרות רק בין 2 חלקיקים, לעומת הפגיעה בדינודה – שהוא תהליך קלאסי ולא קוונטי ולכן יכול להשתחרר יותר מחלקיק אחד.
סוגי מכפילור

מכפילור שפופרת
מכפילור מגנטי
מכפילור אלקטרוסטטי
מכפילור סיליקון
פקטור ההגברה -  {\delta }=a*V כאשר a הוא מס' האלקטרונים שמשתחרר בכל פגיעת אלקטרון.
מס' דינודות במכפילור - N
הגברת המכפילור -  G={\delta }^{N}
רגישות המכפילור

G=(a*V)^{N}
{\frac {dG}{dV}}=a^{N}*N*V^{(N-1)}={\frac {N*a^{N}*V^{N}}{V}}
{\frac {dG}{dV}}={\frac {N}{V}}*G
{\frac {dG}{G}}=N*{\frac {dV}{V}}
ניתן לראות שכל שינוי קטן במתח המופעל גורם לשינוי גדול בהגברה, מה שגורם להיענות לא יציבה, ובשל כך נדרש מקור מתח מאוד יציב ולכן מאוד יקר.
המחצבה

| --- | --- |
כרזת הסרט
כרזת הסרט
 מבוסס על:  "המחצבה" של אהוד בן עזר
 בימוי:  רוני ניניו
 הופק בידי:  סרטי רול
 תסריט:  עירא דביר
 עריכה:  עטרה הורנשטיין
 שחקנים ראשיים:  אורי גבריאל ששון גבאי חנה אזולאי-הספרי אהובה בץ
 מוזיקה:  שמוליק נויפלד
 צילום:  ניסים לאון (ניצ׳ו)
 מדינה:  ישראל ישראל
 חברת הפקה:  אולפני הרצליה
 הקרנת בכורה:  1990
 משך הקרנה:  80 דקות
 שפת הסרט:  עברית
 סוגה:  סרט דרמה 
 תקציב:  650,000 דולר
 הכנסות:  18,250 צופים
 דף הסרט ב־IMDb
 
המחצבה הוא סרט קולנוע ישראלי משנת 1990 בבימויו של רוני ניניו עם אורי גבריאל, ששון גבאי, חנה אזולאי-הספרי ואהובה בץ בתפקידים הראשיים.
התסריט מבוסס על הספר "המחצבה" מאת אהוד בן עזר (1963).
העלילה מתרחשת במעברת צריפים בישראל של שנות ה-50, שכל הגברים בה מתפרנסים מעבודה קשה במחצבה סמוכה. עולה ממרוקו מנסה לנקום בבוס שלו במחצבה, שגזל ממנו בעבר את אהובתו. המאבק בין שני הגברים מוביל לעימות רב יצרים באזור המחצבה.
הסרט צולם במעברת נוף ים בהרצליה.
תקציר העלילה

ניסים לוי (אורי גבריאל) היה בעל חנות בדים בקזבלנקה. משה דוד (ששון גבאי) עבד אצלו כדי לפרנס את משפחתו. למשה הייתה חברה בשם מרים (אהובה בץ).
ניסים התאהב במרים, כפה עצמו עליה והיא נענתה לו. משה לא שכח לו את זה.
בשנות החמישים הם עלו לישראל והתיישבו במעברת צריפים. ניסים נשוי למרים אך היא איננה אוהבת אותו. ניסים המרוגז מוצא את סיפוקו בקיום יחסי מין עם ליזה (נורית סיבוני) בתו הצעירה של שומר המחצבה חדידו (סלים דאו), כשמרים אשתו של ניסים צופה בהם מבעד לחלון.
משה נשוי לאסתר (חנה אזולאי-הספרי) ואב לשלום (מיכאל הנגבי), יפתח ולבנה. הוא נמשך למרים אהובתו עוד מקזבלנקה, והם מקיימים פגישות חשאיות במסעדה של מונטנו (אברהם מור) שהוא איש סודה של מרים.
אנשי המעברה מתפרנסים מעבודה קשה במחצבה. מנהל המחצבה בלקין (יוסי יבלונקה) פורש, וניסים משתלט בכוח על התפקיד ללא בחירות. אף אחד לא מוכן לעמוד נגדו.
אסתר שיודעת את עברה של בעלה, ויודעת שהוא מאוהב במרים, מתכתשת איתה באוטובוס. ניסים מתפרץ לביתו של משה כשהוא לא בבית, ומתנפל על אסתר וילדיה. בתגובה מגיע משה למחצבה ומתכתש באלימות קשה עם ניסים שמפטר אותו.
משה ממשיך ביחסיו עם מרים, ומסכם איתה כי יברחו לפריז, אך ברגע האחרון הוא אומר לה שאינו יכול להיפרד ממשפחתו.
במעברה נערכת מסיבת חתונה לבתו של דנינו (אדי מוכתר), מפועלי המחצבה. ליזה מודיעה לניסים שהיא בהריון ממנו ורוצה להיות אשתו והוא דוחה אותה בבוז, ופוקד עליה לעבור הפלה. ליזה המיואשת מתאבדת בדריסה על פסי הרכבת.
הידיעה על מותה של ליזה מגיעה לחוגגים באמצע החתונה. במעברה אין סודות, כולם יודעים שניסים הוא האשם במותה. הם מגיעים לדירתו של ניסים, מכים אותו, והורסים את הדירה.
בסוף רואים את פועלי המחצבה מתבוננים בטנדר ועליו ניסים החבול, ומרים עוזבים את המעברה.
שחקנים

| שחקן | תפקיד |
| --- | --- |
אורי גבריאל: ניסים לוי
ששון גבאי: משה דוד
חנה אזולאי-הספרי: אסתר
אהובה בץ: מרים
יוסי יבלונקה: בלקין
אדי מוכתר: דנינו, פועל
אברהם מור: מונטנו, בעל המסעדה
סלים דאו: חדידו, שומר המחצבה
רבקה בכר: השכנה של אסתר ומשה
נורית סיבוני: ליזה
איתן לונדנר: ששון, פועל
דני שגב: פועל במחצבה
מיכאל הנגבי: שלום, בנו של משה דוד
הערות שוליים

1 2  יגאל משיח, חבל על כל טיפה - "המחצבה" (1990), במאי: רוני ניניו, שחקנים: אורי גבריאל, ששון גבאי, חנח אזולאי הספרי, אהובה בץ, סלים דאו, אברהם מור, כל העיר, 6 ביולי 1990
גאולת ישראל (מפלגה)

| --- | --- |

 מדינה:  ישראל 
 מנהיגים:  אליעזר מזרחי
 תקופת הפעילות:  25 בדצמבר 1990 – 1990 
 אפיון:  מפלגה חרדית
 כנסות:  הכנסת השתים עשרה
 אותיות:  קל
 שיא כוחה:  מנדט אחד (כסיעת פורשים)
 נוצרה מתוך:  אגודת ישראל
 אתר רשמי
 
גאולת ישראל הייתה סיעת יחיד שהוקמה בעקבות התרגיל המסריח בשנת 1990, במהלך כהונתה של הכנסת השתים עשרה על ידי ח"כ אליעזר מזרחי שפרש מאגודת ישראל.
בהתאם להסכם הקואליציוני, כיהן נציגה היחיד של הסיעה כסגן שר הבריאות עם הקמת ממשלת ישראל העשרים וארבע ב-25 ביוני 1990 ועד תום כהונתה של הממשלה.
המפלגה התמודדה בבחירות לכנסת ה-13, לאחר שניסיונות מזרחי להצטרף לרשימה אחרת כשלו. המפלגה קיבלה 12,851 קולות ולא עברה את אחוז החסימה.
חברי הכנסת מטעם המפלגה

| כנסת | חברי הכנסת |
| --- | --- |
ה-12: (1): אליעזר מזרחי
ה-13: (0): מועמדים: אליעזר מזרחי. לרשימה מלאה
הערות שוליים

↑  אמנון לוי, אליעזר מזרחי היה קרוב לרגע היסטורי, אבל אז הרגע ברח, חדשות, 3 ביוני 1992
| --- | --- |
בקרת זהויות :  NLI: 987007380215805171  VIAF: 29151431569156300616   WorldCat (עם VIAF): 29151431569156300616
מיקרוסופט קורטנה

| --- | --- |

 מפתח:  מיקרוסופט
 מחזור חיים:  7 באפריל 2014 – 2023 (כ־8 שנים)
 גרסה אחרונה:  365.0.0.0 (28 בפברואר 2020) 
 מערכת הפעלה:  Microsoft Windows 
 סוג רישיון:  קנייני
 קטגוריה:  מערכת בינה מלאכותית
 http://www.windowsphone.com/en-US/how-to/cortana
 
מסך הבית של קורטנה באנגלית, בו היא שואלת: "מה אני יכולה לעשות?" (למענך)
מַיְקְרוֹסוֹפְט קורטנה (באנגלית: Microsoft Cortana) היא עוזרת אישית וירטואלית, המורכבת ממערכת בינה מלאכותית שפותחה בידי מיקרוסופט, עבור מערכות ההפעלה לטלפונים הסלולריים Windows Phone 8.1, Windows Phone 10 ושולבה גם בשעון החכם Microsoft Band ובמערכות ההפעלה השולחניות שלה - Windows 10 ו- Windows 11.
מקור השם קורטנה הוא בדמות בינה מלאכותית מסדרת משחקי הווידאו Halo של מיקרוסופט. ג'ן טיילור, המדובבת של הדמות במשחק, היא גם זו שמדובבת את קורטנה בגרסה האמריקאית של התוכנה.
המערכת הוצגה לראשונה ב־2014 בכנס המפתחים השנתי של מיקרוסופט "Build 2014" בסן פרנסיסקו ותויגה כ"מהפך" במערכות ההפעלה Windows Phone ו־Windows. נכון לאוקטובר 2022, קורטנה אינה זמינה בשימוש בישראל.
בשנת 2020 יצאה גרסת חדשה של קורטנה. בגרסה החדשה היא דומה לאפליקציה רגילה של המחשב ויכולה לשנות צבעים.
ראו גם

סירי
Google Now
וולפרם אלפא
אמזון אלכסה
התיקון

| --- | --- |

 בימוי:  טליה פינקל 
 מדינה:  ישראל 
 חברת הפקה:  קרן גשר לקולנוע רב תרבותי 
 הקרנת בכורה:  2002 
 משך הקרנה:  52 דק' 
 שפת הסרט:  עברית 
 סוגה:  סרט תיעודי 
 אתר רשמי
 דף הסרט ב־IMDb
 
התיקון הוא סרט תיעודי בבימויה של טליה פינקל העוקב במשך שנתיים אחר הרבנית לאה קוק מטבריה, אחת ממחזירות בתשובה הפעילות ביותר כיום במדינת ישראל. הסרט הופק בסיוע קרן גשר לקולנוע רב תרבותי.
הפקה

הסרט עוקב אחר הרבנית, חצרה, בעלה המקובל, 13 ילדיהם ועדת מעריציה העוקבים אחריה לכל אשר תפנה. בסרט משולבים קטעים מכנסי החזרה בתשובה המוניים שקוק מארגנת לצד פגישות אישיות עם אנשים הפונים אליה לעזרה וקבלת ברכה. הסרט מצייר את הרבנית כאישה פעלתנית, תזזיתית ונמרצת בצורה כה יוצאת דופן, המושווה לשימוש בסמים: "זה כמו להיות דלוק מאקסטזי, אבל כל החיים", מתאר אותה ישראל, בנה הבכור. אורך הסרט כ-50 דקות. הוא הוקרן בהקרנת בכורה בפסטיבל הקולנוע ירושלים ובתחרות וולג'ין בשנת 2002, בפסטיבלים ברחבי העולם ושודר בערוץ 8.
זהו סרטה הארוך הראשון של הבמאית.
ישראל מאיר קוק
האלות האטלנטיות

| --- | --- |

שמורת האלות האטלנטיות במורדות רכס הר גריזים
 מידע כללי
 על שם:  אלה אטלנטית 
 מיקום
 מדינה:  יהודה ושומרון יהודה ושומרון
 מיקום:  רכס הר גריזים
 קואורדינטות:  32°10′49″N 35°16′02″E﻿ / ﻿32.18031°N 35.26732°E﻿ / 32.18031; 35.26732
  (למפת צפון השומרון מוגדלת) האלות האטלנטיות(למפת צפון השומרון רגילה) האלות האטלנטיות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האלות האטלנטיות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האלות האטלנטיות
 
שמורת האלות האטלנטיות היא שמורת טבע במעלה רכס הר גריזים בשומרון שבה עשרות עצי אלה אטלנטית.
השמורה

שמורת האלות האטלנטיות ממוקמת סמוך לאמצע כביש הגישה ליישוב הר ברכה שברכס הר גריזים, ובצמוד לגבעת סנה יעקב ולמעיין עמשא (עין מח'נה).
בשמורה עשרות עצי אלה אטלנטית, וכן עצי זית סביב מקאם המורכב משני חדרים וגומחת תפילה לכיוון מכה. במבנה נראים גם שני עמודים מעוטרים ועמוד נוסף בראש כיפת המבנה. בצד שרידי המבנה נמצא בור מים.
בין העצים בשמורה גדלה צמחייה עשבונית, בפרט שעורת התבור ושעורת הבולבוסין. גם עיריוני צהוב נפוץ באזור, בייחוד בהר גריזים.
בשמורה נמצאים גם שרידי היישוב העתיק ח’רבת א-נבי. בחורבה התגלה באביב 1985 בית קברות קדום מתקופת הברונזה התיכונה בארץ ישראל. בית הקברות נשדד ונהרס כליל ע”י שודדי עתיקות. לאחר שנתפסו נמצאו ברשותם שתי חרפושיות משובצות בטבעות ברונזה, שנבזזו מהאתר.
כ-200 מטר צפונית לשמורה נמצאים מעיין עמשא, שתיעוד לנביעתו קיים עוד מימי התקופה הרומית בארץ ישראל [דרוש מקור], ובריכת ישמעאל.
כוסות רוח לאבא

| --- | --- |

 בימוי:  טליה פינקל 
 הופק בידי:  טליה פינקל 
 מוזיקה:  ערן צור 
 צילום:  טליה פינקל 
 מדינה:  ישראל 
 הקרנת בכורה:  2008 
 משך הקרנה:  70 דק' 
 שפת הסרט:  עברית 
 סוגה:  סרט תיעודי 
 דף הסרט ב־IMDb
 
מתוך הסרט
כוסות רוח לאבא הוא סרט מתח-תעודי ישראלי משנת 2008 המתאר מסע של הבמאית טליה פינקל לחקירת נסיבות מותו של אביה. הסרט זכה בפרס הסרט הזר הטוב ביותר, בפסטיבל וושהאוגל הבינלאומי במדינת וושינגטון ובפרס הסרט התיעודי בפסטיבל סקוטלנד. הסרט היה מועמד לפרס אופיר.
עלילה

בילדותה, הייתה לטליה ולמשפחתה דילמה לגבי טיבו של דודהּ, סטריק. מחד, אביה טען כי אחיו נרצח בהיותו בכלא באוקראינה והוחלף בסוכן שתול של הק.ג.ב. וככזה יש להיזהר ממנו. אביה הציג חיזוקים לטענותיו ולדבריו היה היגיון פנימי. מאידך, טענות מסוג זה נחשבות למטורפות, התנהגותו של סטריק הייתה מוזרה לפעמים והדוד עשה רושם שאינו קרוב משפחה חף מפשע. לאב שהיה במשך שנים אזרח עובד צה"ל היה עבר בניסיון לחשיפת מחדלים במערכת, ולכן פוטר. שמואל פינקל טען בתוקף: "גם אם אני חולה נפש - זה לא אומר שמה שאני אומר זה לא נכון, למשל: בן אדם יכול להיות גם חולה נפש וגם חולה לב".
לאחר מותו מעורר החשד של אביה, הדילמה רק הלכה וגדלה. האב נמצא מת בחדר הרחצה בבית החולים, ביום הראשון לאשפוזו במחלקה פסיכיאטרית. חמש שנים לאחר מותו שכרה בתו, הבמאית טליה פינקל, בלש פרטי והשניים החלו לחקור את קורות חייו ונסיבות מותו המעורפלות של אביה. הם ניהלו מעקבים אחרי הדוד ויצאו במסע לארכיוני הק.ג.ב. ולבתי הכלא באוקראינה. המסע בדק שאלות שעלו בקו התפר שבין דמיון למציאות, בגבול שבין השפיות לטירוף.
לבד מצילומי החקירה שבמסע מופיעים בסרט צילומים מחייו של האב, שהתמקדו בטעוניו, כשנתיים לפני מותו. הסרט מלווה בפסקול מקורי שיצר הזמר ערן צור. הסרט השתתף בפסטיבל הסרטים הבינלאומי חיפה, בפסטיבל אידפא באמסטרדם ועוד.
הערות שוליים

↑  ענת קם‏, זוכה ישראלי בפסטיבל סקוטלנד, באתר וואלה, 4 באוקטובר 2009
↑  אלי שגב, הוכרזו הסרטים שיתמודדו על פרסי אופיר 2009
↑  אלון הדר, אבא שלי סכיזופרן, באתר הארץ, 16 באוקטובר 2007
↑  פסטיבל הסרטים ה-25 בחיפה
↑  "כוסות רוח לאבא" - פסטיבלים ופרסים
אולפני טריטון

|  נתונים כלליים |
| --- | --- |
 מייסדים:  יצחק (פרנקי) גליקסמן וטומי פרידמן
 תקופת הפעילות:  1972–1999 (כ־27 שנים) 
 מיקום המטה:  בני ברק 
 ענפי תעשייה:  תעשיית המוזיקה 
 
אולפני טריטון הם אולפני הקלטות שהוקמו ב-1972 ופעלו עד ל-1999. האולפנים נחשבים למשפיעים ביותר על המוזיקה הישראלית.
היסטוריה

יצחק (פרנקי) גליקסמן וטומי פרידמן שהיו חברי להקת גייסות השריון הקימו את להקת קווינטט שפעלה עד שנת 1972. בסוף 1972 הלהקה התפרקה, ופרידמן יחד עם גליקסמן הקים את האולפנים ברחוב אידלסון 13 בתל אביב. כעבור שנתיים האולפנים עברו לרחוב ה’ באייר המקיף את כיכר המדינה ובסוף שנות השבעים הועתקו לאזור התעשייה בבני ברק, שם פעלו עד לסגירתם.
במהלך השנים הוקלטו באולפנים אלבומים של אמנים בולטים רבים בישראל כמו "סוף עונת התפוזים" של תמוז, "חתונה לבנה" של שלום חנוך, "אפר ואבק" של יהודה פוליקר, "סיפורי פוגי" של כוורת, "שירי תימן" של עפרה חזה, "היו זמנים" של זוהר ארגוב, "הכבש השישה עשר" ומרבית אלבומיו של אריק איינשטיין. באולפנים החלו לפעול לראשונה הלהקות כוורת, קילר הלוהטת ותיסלם והאמנים יהודית רביץ, שלמה ארצי, דפנה ארמוני ורמי קליינשטיין.
ראו גם

אולפני קולינור
אלבומים שהוקלטו באולפני טריטון
| --- | --- |
בקרת זהויות :  MusicBrainz: 27ebeda3-42b1-4183-8b28-5bf9b56864d0 
ערך זה הוא קצרמרבנושא מוזיקה ובנושא ישראל. אתם מוזמנים לתרום לוויקיפדיה ו.
מייק סקוט

| --- | --- |

סקוט במדי פילדלפיה 76', 2019
 לידה:  16 ביולי 1988 (בן 36) צ'ספיק, וירג'יניה, ארצות הברית
 עמדה:  פאוור פורוורד
 גובה:  2.01 מטרים
 מספר:  1
 מכללה:  אוניברסיטת וירג'יניה
 דראפט:  בחירה מספר 43, 2012 אטלנטה הוקס
 קבוצות כשחקן
 2012–2017 2017–2018 2018–2019 2019–2021   2022–2023   2023   2023–:  אטלנטה הוקס וושינגטון ויזארדס לוס אנג'לס קליפרס פילדלפיה 76' נאנסי חיגנטס דה קרולינה   וילרבאן
ג'יימס מייקל "מייק" סקוט (באנגלית: James Michael "Mike" Scott; נולד ב-16 ביולי 1988) הוא כדורסלן אמריקאי המשחק בעמדת הפאוור פורוורד בוילרבאן מליגת העל הצרפתית ומהיורוליג.
קריירת מכללות

סקוט נולד וגדל בעיר צ'ספיק שבווירג'יניה, ובין השנים 2007–2012 למד באוניברסיטת וירג'יניה. במשחק העשירי של עונת 2010/2011 נפצע בקרסול רגלו השמאלית, ומכיוון שנאלץ להחמיץ את המשך העונה קיבל זכאות להמשיך לעונה חמישית בליגת המכללות ("Redshirt"). בעונת 2011/2012 חזר לכשירות מלאה, והוביל את קבוצת הכדורסל של וירג'יניה עם ממוצעים של 18.0 נקודות ו-8.3 ריבאונדים למשחק. בסיום אותה עונה נבחר לחמישיית העונה של מחוז החוף האטלנטי (ACC) לאחר שהוביל את כל שחקניה באחוזי קליעה מהשדה עם 56.3%. לאורך תקופתו בווירג'יניה שיתף פעולה, בין היתר, עם סילבן לנדסברג, ג'ו האריס ומלקולם ברוגדון.
קריירה מקצועית > אטלנטה הוקס

בדראפט ה-NBA‏ 2012 נלקח סקוט בבחירה ה-43 על ידי אטלנטה הוקס, במדיה שיחק ב-5 עונותיו הראשונות בליגה. לאורך עונתו הראשונה באטלנטה נשלח מספר פעמים לקבוצת בייקרספילד ג'אם מליגת הפיתוח של ה-NBA, ובשבעת משחקיו בקבוצה קלע 18.1 נקודות והוריד 8.3 ריבאונדים בממוצע למשחק. בעונת 2013/2014 הציג יכולת טובה עם ההוקס כמחליפו מהספסל של פול מילסאפ, עם ממוצע של 9.6 נקודות למשחק, ובסיומה חתם על הארכת חוזה בקבוצה ל-3 עונות נוספות עבור כ-10 מיליון דולר. בעונת 2014/2015 העפיל עם ההוקס לגמר האזור המזרחי, אך קבוצתו הפסידה מול קליבלנד קאבלירס בתוצאה 0–4.
ביולי 2015 נעצר סקוט בצפון ג'ורג'יה בגין אחזקה בלתי חוקית של כ-11 גרם של הסם MDMA וכ-35 גרם של מריחואנה. על אף שעמד בפני האשמות שהיו עלולות להביא למאסר של עד 25 שנים, במאי 2017 בוטלו כל ההאשמות בשל ראיות המצביעות על דפוס של אפליה גזעית על ידי המשטרה במחוז.
בעונת 2016/2017 שותף ב-18 משחקים בלבד עם ההוקס, ונשלח מספר פעמים לשחק עבור לונג איילנד נטס ודלאוור 87' מליגת הפיתוח. ב-23 בפברואר 2017 הועבר בטרייד לפיניקס סאנס, אשר שחררה אותו למחרת מבלי ששיחק במדיה.
קריירה מקצועית > וושינגטון ויזארדס

ביולי 2017 חתם סקוט על חוזה בוושינגטון ויזארדס.
קריירה מקצועית > לוס אנג'לס קליפרס

לקראת עונת 2018/2019 חתם על חוזה בלוס אנג'לס קליפרס.
קריירה מקצועית > פילדלפיה 76'

ב-6 בינואר 2019 נשלח בטרייד לפילדלפיה 76', יחד עם טוביאס האריס ובובאן מריאנוביץ', בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות. לקראת עונת 2019/2020 חתם על הארכת חוזה בפילדלפיה לשנתיים נוספות עבור כ-10 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | אטלנטה | 40 | 1 | 9.4 | 0.476 | 0.000 | 0.768 | 2.8 | 0.3 | 0.1 | 0.1 | 4.6 |
| 2013/2014 | אטלנטה | 80 | 6 | 18.5 | 0.479 | 0.310 | 0.780 | 3.6 | 0.9 | 0.4 | 0.1 | 9.6 |
| 2014/2015 | אטלנטה | 68 | 0 | 16.5 | 0.444 | 0.344 | 0.792 | 2.9 | 1.1 | 0.4 | 0.0 | 7.8 |
| 2015/2016 | אטלנטה | 75 | 0 | 15.3 | 0.468 | 0.392 | 0.794 | 2.7 | 1.0 | 0.3 | 0.2 | 6.2 |
| 2016/2017 | אטלנטה | 18 | 0 | 10.8 | 0.293 | 0.148 | 0.875 | 2.1 | 0.9 | 0.2 | 0.2 | 2.5 |
| 2017/2018 | וושינגטון | 76 | 1 | 18.5 | 0.527 | 0.405 | 0.658 | 3.3 | 1.1 | 0.3 | 0.1 | 8.8 |
| 2018/2019 | ל.א. קליפרס | 52 | 0 | 14.4 | 0.400 | 0.391 | 0.667 | 3.3 | 0.8 | 0.3 | 0.2 | 4.8 |
| 2018/2019 | פילדלפיה | 27 | 3 | 24.0 | 0.400 | 0.412 | 0.667 | 3.8 | 0.8 | 0.3 | 0.2 | 7.8 |
| 2019/2020 | פילדלפיה | 68 | 11 | 17.8 | 0.426 | 0.369 | 0.811 | 3.6 | 0.8 | 0.3 | 0.1 | 6.0 |
| קריירה |  | 504 | 22 | 16.5 | 0.459 | 0.364 | 0.759 | 3.2 | 0.9 | 0.3 | 0.1 | 7.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | אטלנטה | 4 | 0 | 5.0 | 0.500 | 0.000 | 0.750 | 1.8 | 0.3 | 0.0 | 0.0 | 3.3 |
| 2013/2014 | אטלנטה | 7 | 0 | 20.9 | 0.365 | 0.323 | 0.714 | 2.6 | 0.4 | 0.1 | 0.0 | 9.4 |
| 2014/2015 | אטלנטה | 11 | 0 | 15.6 | 0.382 | 0.154 | 1.000 | 4.2 | 0.5 | 0.5 | 0.0 | 4.5 |
| 2015/2016 | אטלנטה | 10 | 0 | 16.1 | 0.625 | 0.500 | 0.875 | 3.2 | 0.5 | 0.3 | 0.3 | 6.5 |
| 2017/2018 | וושינגטון | 6 | 0 | 21.0 | 0.634 | 0.636 | 1.000 | 3.5 | 0.7 | 0.3 | 0.2 | 10.8 |
| 2018/2019 | פילדלפיה | 10 | 0 | 19.3 | 0.447 | 0.353 | 1.000 | 3.4 | 0.5 | 0.3 | 0.0 | 5.6 |
| 2019/2020 | פילדלפיה | 4 | 0 | 5 | 0.200 | 0.000 | 1.000 | 2.0 | 0.3 | 0.0 | 0.0 | 1.5 |
| קריירה |  | 52 | 0 | 16.1 | 0.467 | 0.339 | 0.857 | 3.2 | 0.5 | 0.3 | 0.1 | 6.2 |
הערות שוליים

↑  סקוט יחמיץ את המשך העונה בשל פציעה בקרסול, באתר וושינגטון פוסט, 10 בינואר 2011
↑  סטטיסטיקות המכללות של סקוט, באתר sports-reference.com
↑  רשימת הנבחרים בדראפט 2012, באתר basketball-reference.com
↑  סטטיסטיקות הקריירה של סקוט בליגת הפיתוח, באתר basketball-reference.com
↑  סקוט חותם על הארכת חוזה באטלנטה, באתר הקבוצה, 26 באוגוסט 2014
↑  בית משפט בג'ורג'יה מבטל את ההאשמות נגד סקוט, באתר Yahoo!,‏ 2 במאי 2017
↑  פיניקס משחררת את סקוט וסאלינג'ר, באתר הקבוצה, 24 בפברואר 2019
↑  סקוט חותם על חוזה בוושינגטון, באתר thebaltimorewire.com,‏ 4 ביולי 2017
↑  סקוט חותם על חוזה עם הקליפרס, באתר הקבוצה, 9 ביולי 2018
↑  לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019
↑  סקוט חותם על הארכת חוזה בפילדלפיה, באתר USA Today,‏ 11 ביולי 2019
נייט רובינסון

| --- | --- |

רובינסון במדי ניו יורק ניקס, 2007
 לידה:  31 במאי 1984 (בן 40) סיאטל שבוושינגטון
 עמדה:  רכז
 גובה:  1.75 מטר
 מספר:  3
 מכללה:  אוניברסיטת וושינגטון
 דראפט:  בחירה מספר 21, 2005 פיניקס סאנס
 קבוצות כשחקן
 2005–2010   2010–2011   2011   2012   2012–2013   2013–2015   2015   2015   2016   2016–2017   2017   2018:  ניו יורק ניקס   בוסטון סלטיקס   אוקלהומה סיטי ת'אנדר   גולדן סטייט ווריורס   שיקגו בולס   דנוור נאגטס   לוס אנג'לס קליפרס   ניו אורלינס פליקנס   הפועל תל אביב   דלאוור 87'   גוארוס דה לארה   הומנטמן ביירות
 הישגים כשחקן
 3 זכיות בתחרות ההטבעות (2006, 2009, 2010)
נת'ניאל קורנליוס "נייט" רובינסון (באנגלית: Nathaniel Cornelius "Nate" Robinson; נולד ב-31 במאי 1984) הוא כדורסלן עבר אמריקאי ששיחק בעמדת הרכז. גובהו 1.75 מטר בלבד, נתון שהפך אותו לאחד השחקנים הנמוכים ביותר בליגת ה-NBA בתקופתו, אך יכולתו לנתר לגובה של כ-110 ס"מ הציבה אותו כאחד המנתרים הטובים ביותר בליגה. אף על פי שהיה אחד מ-25 השחקנים הנמוכים בהיסטוריה של ה-NBA, זכה רובינסון בשלוש תחרויות הטבעות בליגה.
ראשית חייו

רובינסון נולד כבכור מבין תשעה אחים ואחיות. [דרוש מקור] אביו ז'אק היה שחקן פוטבול ששיחק כרץ אחורי באוניברסיטת וושינגטון ולאחריה במשך עונה אחת בפילדלפיה איגלס, ואימו רנה לבית בּוּשׁ ניהלה סלון יופי. בן דודו הוא רכז ניו יורק ניקס טוני ורוטן.
רובניסון בילה שנתיים בתיכון ריינר ביץ' בסיאטל, לאחר מכן עבר לשחק בתיכון ג'יימס לוגן בקליפורניה במשך שנה בטרם חזר לסיאטל. בריינר ביץ' הוא הצטיין בכדורסל, פוטבול וריצה. בשנתו האחרונה הוביל את קבוצת הכדורסל של בית ספרו לאליפות המדינה, ולמאזן של 28 ניצחונות מול הפסד בודד, כשהוא רושם ממוצעים של 17.9 נקודות, שבעה ריבאונדים, שבעה אסיסטים ו-3 חטיפות למשחק. באותה השנה נבחר גם לשחקן הפוטבול המצטיין של העונה כאשר מסר 1,200 יארדים, תפס 500 יארדים ורשם 21 טאצ'דאונים. בנוסף רשם באותה השנה תוצאה של 13.85 שניות בריצת 110 מטר משוכות.
בעונת 2002/2003 הצטרף לאוניברסיטת וושינגטון. בעונת ה"פרשמן" שלו שותף רובינסון ב-23 משחקים בהם קלע 13.0 נקודות למשחק. בעונתו השנייה שיחק רובינסון ב-31 משחקים, פתח ב-21 מהם ורשם 13.2 נקודות למשחק, וסיים שלישי בליגה בחטיפות עם 53 באותה העונה. בעונת ה"ג'וניור" שלו פתח רובינסון בכל 35 המשחקים, קלע 16.4 נקודות למשחק וחטף 61 פעמים במהלך העונה.
בשנותיו באוניברסיטת וושינגטון העפיל רובינסון עם קבוצת הכדורסל לטורניר אליפות המכללות בכדורסל פעמיים, והמשיך להיות פעיל גם בקבוצת הפוטבול של המכללה. בשנת 2016 נבחר להיכל התהילה של ההאסקיז.
קריירת משחק > הפועל תל אביב

לקראת סוף עונת 2015/2016, ב-17 במרץ 2016, חתם בהפועל תל אביב על חוזה עד סיום העונה. בקבוצה הישראלית שיחק רובינסון לצד חברו מאוניברסיטת וושינגטון - טרה סימונס. במשחקו הראשון בליגת העל, מול מכבי ראשון לציון, קלע 25 נקודות והוביל את קבוצתו לניצחון 103-94. בנוסף קלע שיא של 46 נקודות במשחק הראשון של רבע הגמר מול הפועל ירושלים בו הפסידה קבוצתו בתוצאה 99:97, שיא נקודות למשחק פלייאוף בליגת העל מאז 1995.
סטטיסטיקת קריירה ב-NBA

נכון ל-15 במרץ 2016‏
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | ניו יורק | 72 | 26 | 21.4 | 0.407 | 0.397 | 0.752 | 2.3 | 2.0 | 0.8 | 0.0 | 9.3 |
| 2006/2007 | ניו יורק | 64 | 5 | 21.2 | 0.434 | 0.390 | 0.777 | 2.4 | 1.4 | 0.8 | 0.1 | 10.1 |
| 2007/2008 | ניו יורק | 72 | 17 | 26.2 | 0.423 | 0.332 | 0.786 | 3.1 | 2.9 | 0.8 | 0.0 | 12.7 |
| 2008/2009 | ניו יורק | 74 | 11 | 29.9 | 0.437 | 0.325 | 0.841 | 3.9 | 4.1 | 1.3 | 0.1 | 17.2 |
| 2009/2010 | ניו יורק | 30 | 2 | 24.4 | 0.452 | 0.375 | 0.778 | 2.4 | 3.7 | 0.9 | 0.2 | 13.2 |
| 2009/2010 | בוסטון | 26 | 0 | 14.7 | 0.401 | 0.441 | 0.615 | 1.5 | 2.0 | 0.8 | 0.0 | 6.5 |
| 2010/2011 | בוסטון | 55 | 11 | 17.9 | 0.404 | 0.328 | 0.825 | 1.6 | 1.9 | 0.5 | 0.1 | 7.1 |
| 2010/2011 | אוקלהומה סיטי | 4 | 0 | 7.5 | 0.267 | 0.250 | 0.750 | 0.3 | 1.5 | 0.0 | 0.0 | 3.3 |
| 2011/2012 | גולדן סטייט | 51 | 9 | 23.4 | 0.424 | 0.365 | 0.832 | 2.0 | 4.5 | 1.2 | 0.0 | 11.2 |
| 2012/2013 | שיקגו | 82 | 23 | 25.4 | 0.433 | 0.405 | 0.799 | 2.2 | 4.4 | 1.0 | 0.1 | 13.1 |
| 2013/2014 | דנוור | 44 | 1 | 19.7 | 0.428 | 0.377 | 0.835 | 1.8 | 2.5 | 0.8 | 0.1 | 10.4 |
| 2014/2015 | דנוור | 33 | 1 | 14.1 | 0.348 | 0.261 | 0.650 | 1.2 | 2.3 | 0.4 | 0.1 | 5.8 |
| 2014/2015 | קליפרס | 9 | 0 | 14.0 | 0.333 | 0.350 | 0.833 | 1.2 | 2.2 | 0.7 | 0.0 | 5.1 |
| 2014/2015 | ניו אורלינס | 2 | 1 | 11.5 | 0.000 | 0.000 | 0.000 | 0.0 | 2.0 | 0.5 | 0.0 | 0.0 |
| קריירה | קריירה | 618 | 107 | 22.5 | 0.423 | 0.360 | 0.796 | 2.3 | 3.0 | 0.9 | 0.1 | 11.0 |
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | בוסטון | 17 | 0 | 7.5 | 0.375 | 0.333 | 0.800 | 0.8 | 1.1 | 0.4 | 0.1 | 4.2 |
| 2010/2011 | אוקלהומה סיטי | 3 | 0 | 4.0 | 0.286 | 0.333 | 1.000 | 0.0 | 0.3 | 0.0 | 0.0 | 2.7 |
| 2012/2013 | שיקגו | 12 | 8 | 33.7 | 0.436 | 0.338 | 0.756 | 2.7 | 4.4 | 1.0 | 0.2 | 16.3 |
| קריירה | קריירה | 32 | 8 | 17.0 | 0.415 | 0.337 | 0.776 | 1.4 | 2.3 | 0.6 | 0.1 | 8.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד